Márton Eppel. Marton Eppel () (1991-yil 26-oktabrda tugʻilgan) — vengriyalik professional futbolchi, Diósgyőr va Vengriya terma jamoasida hujumchi sifatida oʻynaydi. Faoliyati. NEC. Eppel 2011-yil avgust oyida NECga mavsumiy ijara asosida oʻtgan. Ijaradan tashqari NEC klubi uni sotib olish imkoniyatiga ham ega boʻlgan. Ammo jamoa bu imkoniyatdan foydalanmagan. Honvéd. Eppel 2016—2017 Nemzeti Bajnokság I mavsumida Budapesht Xonved FK bilan ichki chempionat gʻolibligini qoʻlga kiritgan va u Nemzeti Bajnokság I ning eng yaxshi toʻpurari boʻlgan. Qayrat. 2018-yilning 2-iyulida Qozog'iston Premyer Ligasining "Qayrat" klubi Eppel bilan 18 oylik shartnoma imzolaganini eʼlon qilgan. Eppel 2018—2019-yilgi UEFA Yevropa ligasining birinchi saralash bosqichida Andorraning UE Engordany klubi darvozasiga jamoasining oʻnta golidan beshtasiga mualliflik qilgan. Cercle Brugge. 2020-yilning 14-yanvarida Cercle Brugge Eppel bilan 2019—2020-yilgi mavsum oxirigacha shartnoma imzolaganini eʼlon qilgan. Honvéd. 2020-yil 20-oktabrda Eppel Budapeshtning Honvéd klubi bilan shartnoma imzolagan. Diósgyőr. 2022-yil 6-yanvarda Eppel „Diósgyőr“ safiga qo‘shilgan. Xalqaro faoliyati. Eppel Vengriya terma jamoasi safida 2017-yil 5-iyun kuni Budapeshtning Groupama Arena stadionida Rossiya terma jamoasiga qarshi o‘rtoqlik o‘yinida maydonga tushgan. U terma jmaodagi birinchi golini aynan shu uchrashuvda kiritgan. Toʻrt kundan soʻng, 2017-yil 9-iyun kuni u Andorrada boʻlib oʻtgan FIFA Jahon chempionati-2018 saralash bosqichida Andorraga qarshi oʻyinda ikkinchi bor terma jamoa safida maydonga tushgan.